O laco Rotorua fluye dreitament enta o laco Rotoiti a traviés d'a canal d'Ohau en o racón nordeste d'o laco; ista canal ye navegable con barco y ye un puesto muit apreciau por os pescadors. A canal d'Ohau s'une a traviés d'o delta de Mourea, una zona con auguas muit poco fundas. Ista zona ye puesto habitual d'entrenamiento de nadadors y principiants d'o esporte d'o kayak. Muit amán ye a tierra ancestra d'os ngati pikiao d'a tribu Te Arawa. Dende o laco Rotoiti as auguas provenients d'o laco Rotorua fluyen por o río Kaituna enta l'Ocián Pacifico amán de Maketu. A rapida baixada dende os 900 metros d'altaria dica o libel d'a mar en menos de 20 km constituyen un aria ideyal ta a practica d'o kayak extremo y o rafting en auguas bravas.